stanford-oval/wikipedia huggingface dataset:
LeBron James
NBA-ura > Kaudet 2004–2008: Nousu NBA:n supertähtien joukkoon > Kausi 2005-2006

Kolmannella kaudellaan James valittiin toisen perättäisen kerran NBA:n tähdistöviikonlopun All-Stars -peliin jossa James teki 29 pistettä ja otti 6 levypalloa ja 2 syöttöä, kun itä voitti lännen 122–120. Hänestä tuli 21-vuotiaana NBA-historian nuorin tähdistöottelun arvokkaimmaksi pelaajaksi valittu pelaaja. Hänet nimettiin kauden aikana NBA:n viikon pelaajaksi ennätyksellisesti kolmena perättäisenä viikkona. Hän ylitti 35 pisteen rajan yhdeksässä perättäisessä ottelussa, mihin aiemmin olivat yltäneet vain Michael Jordan ja Kobe Bryant. Kauden aikana James teki 31,4 pistettä, otti 7,0 levypalloa ja antoi 6,6 syöttöä peliä kohden, ja hänestä tuli NBA:n historian nuorin pelaaja, joka saavutti 30 pisteen keskiarvon. Hän on NBA-historian neljäs pelaaja, joka on saavuttanut näin korkeat keskiarvot syötöissä ja levypalloissa. Tämän seurauksena kauden arvokkaimman pelaajan äänestyksessä James sijoittui toiseksi Phoenixin Steve Nashin jälkeen. Cavaliers pelasi kauden nousujohteisesti ja Jamesin johdattama Cavaliers päätyi runkosarjan päätteeksi pudotuspeleihin ensimmäistä kertaa vuoden 1998 jälkeen.
James keräsi pudotuspelidebyytissään 32 pistettä, 11 syöttöä ja 11 levypalloa Clevelandin voittaessa Washington Wizardsin pistein 97–86. Aiemmin tripla-tuplan pudotuspelidebyytissään olivat saavuttaneet vain Johnny McCarthy ja Magic Johnson. Ottelusarjassa Washingtonia vastaan Jamesin pistekeskiarvo oli 35,7 pistettä peliä kohden ja Cavaliers voitti sarjan kuudessa ottelussa. Pudotuspelien toisella kierroksella Cavaliers putosi hävittyään täyden seitsemän ottelun sarjan Itäisen konferenssin puolustavalle mestarille Detroit Pistonsille. Jamesin keskiarvoiksi pudotuspeleissä tuli 30,8 pistettä, 8,1 levypalloa ja 5,8 syöttöä.
Kauden jälkeen James allekirjoitti Cavaliersin kanssa kolmivuotisen sopimuksen kaudesta 2007–2008 alkaen. Kokonaissummaltaan 60 miljoonan dollarin sopimukseen sisältyi yhden vuoden optio. Sopimus antoi Jamesille mahdollisuuden etsiä rahakkaampaa sopimusta niin sanottuna vapaana agenttina kauden 2010 jälkeen.
NBA-ura > Kaudet 2004–2008: Nousu NBA:n supertähtien joukkoon > Kausi 2006-2007

Neljännellä kaudellaan James valittiin kolmanteen perättäiseen NBA:n tähdistöotteluun. Hän pelasi ottelun aikana 32 minuuttia ja hankki 28 pistettä, kuusi levypalloa ja kuusi syöttöä. Kauden aikana Cavaliers keräsi 50 voittoa ja varmisti viimeisenä ottelupäivänään Itäisen konferenssin toisen sijan. Jamesista tuli Oscar Robertsonin lisäksi toinen pelaaja, joka saavutti kolmena perättäisenä kautena tilastokeskiarvoina vähintään 27 pistettä, kuusi levypalloa ja kuusi syöttöä.
Ensimmäisellä pudotuspelikierroksella Cleveland voitti Washington Wizardsin suoraan neljässä ottelussa. Toisella pudotuspelikierroksella Cleveland pudotti New Jersey Netsin jatkosta otteluvoitoin 4–2 ja ansaitsi paikan Itäisen konferenssin finaalissa ensimmäistä kertaa 15 vuoteen. Konferenssifinaaleissa Cavaliers nousi 0–2-tappioasemasta 4–2-voittoon Detroit Pistonsista. Viidennessä ottelussa James teki 48 pistettä 54,5 prosentin osumatarkkuudella, keräsi yhdeksän levypalloa ja antoi seitsemän korisyöttöä. Clevelandin 30 viimeisestä pisteestä James teki 29, joista joukkueen 25 viimeistä pistettä lisäajalla. NBA-analyytikko Marv Albert piti Jamesin esiintymistä yhtenä parhaista NBA:n pudotuspelien historiassa.
San Antonio Spurs voitti NBA-mestaruuden suoraan neljässä ottelussa Clevelandia vastaan. James tilastokeskiarvot ottelusarjassa olivat 22,0 pistettä, 7,0 levypalloa ja 6,8 syöttöä. Kaikkiaan James keräsi vuoden 2007 pudotuspeleissä keskimäärin 25,1 pistettä, 8,0 syöttöä ja 8,1 levypalloa.
NBA-ura > Kaudet 2004–2008: Nousu NBA:n supertähtien joukkoon > Kausi 2007–2008

Viidennellä NBA-kaudellaan 2007–2008 LeBron James pelasi neljännen perättäisen kerran NBA:n tähdistöottelussa, jossa hän teki 27 pistettä, otti kahdeksan levypalloa, antoi yhdeksän syöttöä ja keräsi kaksi torjuntaa. James valittiin ottelun arvokkaimmaksi pelaajaksi kun Itäinen konferenssi voitti Lännen 134–128.
James teki 19. helmikuuta 2008 kauden viidennen tripla-tuplansa (26 pistettä, 13 levypalloa ja 11 syöttöä) Houston Rocketsia vastaan. Se oli hänen uransa 15. tripla-tupla. James oli Oscar Robertsonin ja Magic Johnsonin jälkeen kolmanneksi nuorin pelaaja, joka ylsi 15 tripla-tuplaan.lähde? Heti seuraavassa ottelussa Indiana Pacersia vastaan James teki jälleen tripla-tuplan, jo toistamiseen saman kauden aikana kahdessa perättäisessä ottelussa. Edellinen tähän tilastosaavutukseen yltänyt oli ollut Magic Johnson vuonna 1988. Jamesilla oli kauden lopussa seitsemän tripla-tuplaa, hänen uransa tähänastinen ja Clevelandin Cavaliersin ennätys.
Jamesista tuli 23 vuoden ja 59 päivän ikäisenä 27. helmikuuta ottelussa Boston Celticsiä vastaan nuorin pelaaja, joka saavutti urallaan NBA:ssa 10 000 pistettä. James teki ennätyksen donkilla Boston Celticsin silloisen laitahyökkääjä Kevin Garnettin yli. Maaliskuun 5. päivänä James keräsi 50 pistettä, kahdeksan levypalloa ja kymmenen syöttöä ottelussa New York Knicksiä vastaan. Hänestä tuli näin NBA-historian kolmas pelaaja, joka saavutti 50 pisteen ja kymmenen syötön rajan yhdessä ottelussa.
Maaliskuun 21. päivänä Toronto Raptorsia vastaan James rikkoi Cleveland Cavaliersin seuraennätyksen pisteiden yhteismäärässä, kun hän teki ottelun aikana 29 pistettä ja nosti yhteispistemääränsä 10 414 pisteeseen. Edelliseltä ennätysmieheltä Brad Daughertylta oli kulunut rajapyykkiin 548 ottelua. James ohitti hänet 380 ottelussa. Cleveland Cavaliers putosi pudotuspelien toisella kierroksella hävittyään mestaruuden voittaneelle Boston Celticsille otteluvoitoin 3–4.
NBA-ura > Kaudet 2008–2010: NBA:n arvokkain pelaaja > Kausi: 2008-2009

Kuudennen kautensa päätteeksi NBA:n vuoden puolustavan pelaajan palkinnon kisassa, James äänestettiin toiseksi ja ensimmäistä kertaa hänet valittiin NBA:n puolustustähdistöön.  James rekisteröi kaudella yhteensä 93 torjuntaa. Kauden aikana Jamesista tuli NBA:n historian neljäs pelaaja kuka on johtanut joukkueessa jokaista pää-tilastokeskiarvoa (pisteet, syötöt, levypallot, riistot ja torjunnat) yhden kauden ajan. James äänestettiin kaudella ensimmäistä kertaa urallaan NBA.n arvokkaimmaksi pelaajaksi. Kautta 2008-2009 pidetään yleisesti yhtenä NBA:n vakuuttavimmista yksilökausista. Muun muassa arvostettu urheilujournalisti John Hollinger kuvaili ESPN:n artikkelissa vuonna 2009 Jamesin kautta 2008-2009 "Kiistatta yhdeksi vakuuttavimmista kausista NBA:n historiassa"
Kauden 2008-2009 pudotuspeleissä Cavaliers voitti ensimmäisellä kierroksella Detroit Pistonsin ja toisella pudotuspelikierroksella Atlanta Hawksin lukemin 4-0. Ansaiten Cavaliersille paikan Idän konferenssifinaaleissa, jossa joukkue kohtasi Orlando Magic:in. Sarjan ensimmäisessä osaottelussa James teki 49 pistettä 66 prosentin heittotarkkuudella Clevelandin hävitessä lukemin 106-107. Toisessa ottelussa James teki ottelun loppuhetkillä voittokorin ja Cavaliers tasoitti sarjan yhteen. Cleveland hävisi lopulta ottelusarjan kuudessa pelissä Orlandolle ja ratkaisevassa pelissä James nähtiin poistuvan kentältä ottelun jälkeen kättelemättä vastustajaa, joka nähtiin usean paikallaolijan mielestä epäurheilijamaisena käytöksenä. James pelasi pudotuspeleissä  yhteensä 12 ottelua uransa korkeimmalla pistekeskiarvolla (35.3).
NBA-ura > Kaudet 2008–2010: NBA:n arvokkain pelaaja > Kausi: 2009-2010

Helmikuussa 2009 Cavaliersin loukkaantumistilanne pakotti Jamesin väliaikaiseen pelintekijän rooliin. Jamesin johdossa Cavaliers voitti runkosarjan aikana 61 kertaa, mikä ansaitsi joukkueelle ensimmäisen sijan itäisessä konferensissa ja eniten voittoja koko NBA:ssa. Pelaten keskimäärin 39 minuuttia ottelussa Jamesin keskiarvot olivat: 29.7 pistettä, 7.3 levypalloa, 8.6 syöttöä, 1.6 riistoa, ja 1.0 torjunta per peli, 50 prosentin heittotarkkuudella. Tämä riitti toistamiseen NBA:n arvokkaimman pelaajan palkinnon voittamiseen.
Pudotuspelien avauskierroksella Cleveland voitti ottelusarjassa Chicago Bullsin ja pääsi toiselle kierrokselle Boston Celticsiä vastaan. Celtics-sarjassa Jamesia kritisoitiin viidennen pelin suorituksesta, kun hän heitti 20 prosentin tarkkuudella 15 pistettä, joka oli miehen keskiarvoon nähden selvä notkahdus. Joukkue koki yhden seurahistoriansa pahimmista häviöistä sarjassa ja ratkaisevassa ottelussa James poistui kentältä Clevelandin kotikannattajien vihellysten saattelemana 27 pisteen 19 levypallon ja 10 syötön jälkeen, kun Cleveland hävisi Boston Celticsille toisella kierroksella kuudessa pelissä lukemin 2-4.
NBA-ura > Miami Heat (2010–2014) > The Decision (Päätös)

Lebron Jamesista tuli vapaa pelaaja heinäkuun 1. päivä vuonna 2010. Näihin aikoihin moni NBA-seura kuten Bulls, Los Angeles Clippers, Miami Heat, New York Knicks, New Jersey Nets, ja Cavaliers olivat kiinnostuneet Jamesista ja halusivat kaksinkertaisen kauden arvokkaimman pelaajan joukkueensa. Heinäkuun 8. päivä James ilmoitti julkisesti ESPN:n erikoislivelähetyksessä The Decision (2010) allekirjoittavansa sopimuksen Miami Heatin kanssa. Lähetys sai kerättyä arviolta 2,5 miljoonan dollarin tuotot Boys & Girls Club of Greenwich, Connecticut hyväntekeväisyysjärjestölle ja yli 3 miljoonan dollarin tuotot muille järjestöille. Päivää ennen lähetystä NBA:n tähtipelaajat Chris Bosh ja Dwayne Wade ilmoittivat myös allekirjoittavansa Miamin kanssa, myöhemmin on noussut esille kolmikon mahdolliset keskustelut vuonna 2006 tulevista vapaan markkinan pelaajasopimuksista. Iso painoarvo Jamesin siirrolle oli NBA:n mestaruuden voittaminen ja vahva usko siihen, että parempien pelaajien kanssa se on todennäköisempää. Päätökseen vaikutti luultavasti myös vahvasti Heatin silloisen toimitusjohtajan Pat Rileyn puheet kolmikon yhdistämisestä. Virallinen sopimus oli 6 vuoden mittainen ja arvoltaan 110 miljoonaa dollaria. Cavaliers sai Jamesin "sign&trade" kaupassa vastineeksi varausvuoroja.
NBA-ura > Kausi 2010-2011: Median paine ja häviö finaalissa

Kaudella 2010-2011 yleinen asenne ja kuva Lebron Jamesia sekä Miami Heat:ia kohtaan oli negatiivinen ja media kohteli joukkuetta "pahiksina"  Alkukaudesta, joukkue kärsi odotuksiin nähden merkittäviä tappioita ja pelasi kauden 17 ensimmäistä ottelua voittosaldolla 9-8. James on myöhemmin myöntänyt joukkueen tilanteen pakottaneen hänen pelaavan aggressiivisemmin ja aiheuttaneen enemmän vihantunteita verrattuna aikaisempiin vuosiin.  2. joulukuuta 2010 James kohtasi ensi kertaa vanhan joukkueensa Cleveland Cavaliersin. James teki ottelussa 38 pistettä Miamin voitossa, Clevelandin fanien buuatessa joka kerta kun hän koski palloon. Heat päätyi kauden loputtua toiseksi itäisessä konferensissa Jamesin tehdessä keskimäärin 26.7 pistettä, 7.5 levypalloa ja 7,0 syöttöä per. ottelu heittäen 51 prosentin tarkkuudella.
Pudotuspelien toisella kierroksella James ja nyt hänen uusi joukkueensa kohtasi toista kertaa putkeen Boston Celticsin. Viidennessä ja ratkaisevassa pelissä Lebron teki ottelun 10 viimeistä pistettä, joka ansaitsi Miamille paikan idän konferenssifinaaleista. Ottelun jälkeen James polvistui kentälle, jonka usea näki osoituksena kuinka suuri tunnevoitto oli hänelle ja joukkueelle. Heat pelasi itsensä vuoden 2011 NBA:n finaaleihin Häviten siellä kuudessa pelissä Dirk Nowitzkin tähdittämälle Dallas Mavericksille.  Finaalisarjassa James kirjautti keskiarvoihinsa nähden vain 17.8 pistettä, joka oli 8,9 pisteen lasku runkosarjan keskiarvoista. Määrä on NBA.n ennätys suurimmasta pudotuksesta keskiarvojen välillä finaaliin ja runkosarjaan verraten.
NBA-ura > Kaudet 2011-2013: Kaksi mestaruutta putkeen > Kausi 2011-2012

Kauden 2011 alku viivästyi NBA:n työsulun ja sen työsopimusneuvottelujen takia. Pidennetyn kesän jälkeen Miami aloitti lyhennetyn, 66 ottelun mittaisen kauden seurahistorian parhaalla voittosaldolla 18–6. Kauden päätteeksi James palkittiin kolmatta kertaa arvokkaimman pelaajan palkinnolla tehden keskimäärin 27.1 pistettä, 7.9 levypalloa, 6.2 syöttöä ja 1.9 riistoa pelissä. Miami pelasi kauden voittosaldolla 46-20, joka riitti idän konferenssin toiseen sijaan. Pudotuspelien ensimmäisellä kierroksella Heat pudotti New York Knicksin ottelusarjassa 4-1. Toisella kierroksella Miami menetti Chris Boshin väliaikaisesti vatsavamman takia ja oli häviöllä kolmen ottelun jälkeen Indiana Pacersia vastaan 1-2. James vastasi tähän neljännessä pelissä 40 pisteellä 18 levypallolla, 9 syötöllä Miamin tasoittaessa sarja ja voittaessa neljäs ottelu. Korvatakseen Boshin poissaoloa Miami pelasi toisella kierroksella niin sanotulla "pienellä viisikolla", jossa James pelasi isona laitahyökkääjänä pienen sijaan. Hyväksi osoittautuneella ratkaisulla Miami jatkoi myös idän konferenssifinaaleissa Celticsia vastaan vaikka Chris Bosh oli jo palannut.
Konferenssifinaalien kuudennessa pelissä Heat oli 2-3 tappiolla Boston Celticsille. Ratkaisevassa kuudennessa ottelussa James teki 45 pistettä ja otti 15 levypalloa Heatin voittaessa ja tasoittaessa sarja 3-3:n. The New York Times Kutsui tätä suoritusta yhdeksi Jamesin uran merkittävimmistä hetkistä. Miami voitti seitsemännen ottelun Celticsiä vastaan ja meni toistamiseen NBA.n finaaleihin, jossa vastaan tuli Kevin Durantin tähdittämä Oklahoma City Thunder. Viidennessä pelissä Miami voitti NBA-mestaruuden, James teki ratkaisuottelussa triplatuplan ja hänet äänestettiin yksimielisesti NBA.n finaalien arvokkaimmaksi pelaajaksi. Jamesin ottelukohtaiset keskiarvot olivat finaalisarjassa 28.6 pistettä 10.2 levypalloa ja 7.4 syöttöä.
NBA-ura > Kaudet 2011-2013: Kaksi mestaruutta putkeen > Kausi 2012-2013

Helmikuussa James pelasi 29.7 pisteen ja 7.8 levypallon keskiarvoilla tehden samalla monia ennätyksiä heittotehokkuutensa ansiosta. Saman kuukauden aikana Heat aloitti 27 ottelun mittaisen voittoputken, mikä on edelleen NBA:n kolmanneksi pisin. Heat pelasi runkosarjan voittaen 66 peliä ja häviten 16, tämä on seuran historian ja oli sen kauden liigan paras voittosaldo. Kauden päätteeksi James nimettiin neljättä kertaa NBA:n arvokkaimmaksi pelaajaksi ja jäi lopulta yhden äänen päähän yksimielisestä äänestyksestä (johon ennen vuoden 2016 arvokkainta pelaajaa Stephen Currya ei ollut onnistunut kukaan). Kauden keskiarvot olivat 26.8 pistettä, 8.0 levypalloa, 7.3 syöttöä heittäen 56.5 prosenttia kentältä.
Heat voitti ensimmäisellä pudotuspelikierroksella Milwaukee Bucksin lukemin 4-0 ja toisella kierroksella Bullsin 4-1. Konferenssifinaalissa vastaan tuli Indiana Pacers. James joutui ottelusarjassa nostamaan tasoa huomattavan paljon, Dwayne Waden, Chris Boshin sekä muiden pelaajien suoritusten seurauksena. Vaikeuksista huolimatta Heat pelasi itsensä NBA:n vuoden 2013 finaaliin jossa vastaan tuli läntisen konferenssin voittaja San Antonio Spurs. Sarjan alussa Jamesia kritisoitiin heittovalinoissa sekä yleisestä pelaamisesta, kun Spurs johti sarjaa 5 ottelun jälkeen 3-2. Kuudennessa pelissä James teki triplatuplan ja Miami vei sarjan seitsemänteen ratkaisevaan peliin. Ratkaisevassa ottelussa James teki 37 pistettä Miamin voittaessa ja hänet nimettiin toistamiseen NBA:n finaalien arvokkaimmaksi pelaajaksi. Finaalisarjassa Jamesin keskiarvot olivat: 25.3 pistettä, 10.9 levypalloa, 7.0 syöttöä ja 2.3 riistoa.
NBA-ura > Cleveland Cavaliers (2014–2018) > Paluu Clevelandiin

Kesäkuussa 2014 James purki 6-vuoden mittaisen Heat pelaajasopimuksensa 4 kauden jälkeen, sopimuksessa olleen purkupykälän kautta ja heinäkuun 1. päivä hänestä tuli rajoittamaton vapaa pelaaja. Heinäkuun 11. päivä James ilmoitti halunsa palata hänet varanneeseen joukkueeseen Cleveland Cavaliersiin. Verrattuna aikaisempaan päätökseen (The Decision), uusi päätös otettiin hyvin mielin vastaan Clevelandin kaupungissa. Seuraavana päivänä James allekirjoitti virallisen sopimuksen Clevelandin kanssa, jonka pituus oli 3 vuotta ja arvo 100 miljoonaa dollaria. Noin kuukausi tämän jälkeen Cavaliers hankki joukkueeseensa Kevin Loven Minnesota Timberwolvesista, joka muodostaisi Kyrie Irvingin ja Jamesin kanssa uuden tähtikolmikon. Seura oli pelannut 4 viimeisen kauden ajan, Jamesin poisollessa, NBA:n heikoimmalla voittosaldolla, kun voittoja kertyi 97 ja häviöitä 215.
NBA-ura > Kausi 2014-2015: Häviö Golden State Warriorsille

Tammikuussa 2014 James oli noin 2 viikkoa poissa vasemman polven ja alaselän vaivojen takia, tämä oli Jamesin uran pisin yhtäjaksoinen poissaolo kauden aikana. Yhteensä James pelasi kauden aikana uransa vähiten runkosarjaotteluita yhden kauden aikana (69) ottelukohtaisilla keskiarvoilla: 25.3 pistettä, 6.0 levypalloa, ja 7.4 syöttöä. Cavaliers voitti kauden aikana 53 kertaa ja koki 29 tappiota, riittäen idän konferenssin toiseen sijaan. Parannusta viime kaudesta tuli 20 voiton verran.
Pudotuspeleissä Cavaliers kohtasi ensimmäisellä kierroksella Boston Celticsin, jonka joukkue voitti ottelusarjassa 4-0, toisella kierroksella vastaan tuli Chicago Bulls. Kolmen ottelun jälkeen Cavaliers oli sarjassa 1-2 tappiolla. Neljännessä ottelussa James teki 25 pistettä, heitti ottelun lopussa kolmen pisteen suorituksen peliajan päättyessä ja Cleveland tasoitti sarjan 2-2:n. Cavaliers voitti sarjan kuudessa pelissä lukemin 4-2. Idän konferenssifinaalissa vastaan tuli Atlanta Hawks jonka Cavaliers voitti ottelusarjassa 4-0, ansaiten Clevelandille paikan vuoden 2015 NBA:n finaaleissa, jossa vastaan tulisi Golden State Warriors. Loukkaantumisten takia suurimman osan finaalisarjasta Cavaliers pelasi ilman Irvingia ja Lovea, näinollen antaen Jamesille normaalia enemmän hyökkäysvastuuta. Jamesin 44:n, 39:n sekä 40 pisteen ansiosta Cavaliers voitti ottelusarjan ensimmäisestä kolmesta ottelusta kaksi, ja löysi itsensä 2-1 johtoasemasta. Kuitenkin seuraavasta kuudesta osaottelusta, Warriors voitti jokaisen, täten ottaen kauden 2014-2015 mestaruuden. Finaalien ottelukeskiarvoilla 35.8 pistettä, 13.3 levypalloa ja 8.8 syöttöä, sekä viisi tripla tuplaa. Jamesia harkittiin vakavasti Finaalien arvokkaimmaksi pelaajaksi. Arvokkaimmaksi pelaajaksi valittiin Warriorsin Andre Iguodala.
NBA-ura > Kausi 2015-2016: Mestaruus Clevelandissa

Kauden 2015–2016 aikana Jamesia kritisoitiin useista kentän ulkopuolisista asioista, kuten Cavaliersin silloisen päävalmentajan  David Blattin irtisanomisesta.  Tästä huolimatta Cleveland voitti kaudella 57 ottelua parantaen jälleen viime kaudesta, nyt 4:llä voitolla, tämä ansaitsi Cavaliersille itäisen konferenssin toisen sijan. Jamesin pelaten 25,3 pisteen 7,4 levypallon ja 6,8 syötön keskiarvoilla 76 ottelua.
Pudotuspeleissä Cavaliers hävisi pudotuspelien kolmella ensimmäisellä kierroksella 2 peliä, joista kummatkin Toronto Raptorsille, ilman suurempia ongelmia, Cleveland pääsi toista ja James kuudetta kertaa perättäin NBA:n finaaleihin. Uusintaottelussa vastaan asettui jälleen Golden State Warriors, joka oli voittanut kaudella 73 runkosarjaottelua. Voittosaldo on edelleen kaikkien aikojen suurin, yhden kauden aikana NBA.n historiassa. Warriors voitti finaalisarjan kaksi ensimmäistä osaottelua tuloksin 104-89 ja 110-77 näin ottaen sarjassa 2-0 johtoaseman. Kolmannessa ottelussa James vastasi  32 pisteellä 11 levypallolla sekä 6 syötöllä Cavaliesin voittaessa ja kaventaen ottelusarjan 1-2:n. Neljännessä ottelussa Warriorsin voittaessa ja menemällä 3-1 johtoasemaan Golden Staten Stephen Curry kirjautti 38 pistettä, joista 21 tuli kolmen pisteen suorituksista. Tämä oli Ray Allenin ja Curryn kaudella 2018 tehneen oman ennätyksensä jälkeen NBA:n finaalien historian kolmanneksi eniten. Otteluissa 5 ja 6 Lebron James kirjautti kahteen kertaan 41 pistettä ja pakotti ottelusarjan ratkaisevaan seitsemänteen peliin. NBA:n vuoden 2016 finaalien, seitsemännessä pelissä James kirjautti tripla tuplan (seitsemäntenä pelaajana NBA:n finaalien historiassa) ja teki ottelun ratkaisuhetkillä merkittäviä suorituksia, kuten torjumalla Andre Iguodalan kahden pisteen suoritusyrityksen korilevyyn ottelun viimehetkillä. Clevelandin voittaessa finaalisarja, se katkaisi niin sanotun Clevelandin kirouksen eli 52 vuoden ajanjakson, jona kaupungin suuret urheilujoukkueet eivät olleet voittaneet mestaruutta. Samalla Cavaliersista tuli ensimmäinen NBA-joukkue mikä on voittanut mestaruuden, ollen finaalisarjassa 1-3 tappiolla. Jamesin ottelukohtaiset keskiarvot finaalisarjassa olivat: 29.7 pistettä, 11.3 levypalloa, 8.9 syöttöä, 2.3 torjuntaa, ja 2.6 riistoa. Lisäksi hänestä tuli NBA:n kaikkien aikojen ensimmäinen pelaaja, kuka johti finaaleissa joukkuetta jokaisessa päätilastokategoriassa ansaiten finaalien arvokkaimman pelaajan palkinnon kolmatta kertaa urallaan.
NBA-ura > Kaudet 2016-2018: Paluun jälkimmäinen puolikas > Kausi 2016-2017

Kausi 2016-2017 alkoi Jamesin osalta loukkaantumisten takia poissaoloilla ja Cavaliers hävisi monille sarjataulukossa selvästi alempana oleville joukkueille.  James on myöhemmin kuvaillut kautta "yhdeksi oudoimmista vuosista urallaan."  Cavaliers voitti runkosarjassa 51 ottelua ansaiten toisen sijan itäisessä konferenssissa. Jamesin tilastokeskiarvot olivat: 26.4 pistettä, 8,6 levypalloa, 8,7 syöttöä ja uran huonoin 4,1 menetystä per. ottelu.
Pudotuspeleissä Cavaliers kohtasi ensimmäisellä kierroksella Indiana Pacersin jonka joukkue voitti sarjassa 4-0. Toisella ja kolmannella kierroksella Cavaliers hävisi ainoastaan yhden ottelun Boston Celticsille ja meni kolmatta perättäistä kertaa NBA:n finaaleihin. Vastaan asettui kolmatta kertaa Golden State Warriors, joka oli kesällä hankkinut yhdysvaltalaisen Kevin Durantin joukkueeseensa ja voittanut 67 ottelua runkosarjassa. Jamesin pelatessa 33.6 pisteen, 12.0 levypallon ja 10.0 syötön keskiarvolla Cavaliers hävisi sarjan viidessä ottelussa ja Golden State Warriors voitti toisen NBA:n mestaruutensa kolmeen vuoteen. Finaalien arvokkaimmaksi pelaajaksi valittiin Kevin Durant.
NBA-ura > Kaudet 2016-2018: Paluun jälkimmäinen puolikas > Kausi 2017-2018

Kesällä 2017 Cavaliers muutti kokoonpanoaan kauppaamalla Kyrie Irvingin Boston Celticsiin, kuka oli aikaisemmin pyytänyt siirtoa, koska ei halunnut pelata Jamesin kanssa. Heikon alkukauden jälkeen Cavaliers voitti joulukuussa 18/19 pelistä, alkaen Jamesin 57 pisteen suorituksesta Washinton Wizardsia vastaan marraskuun 3. päivänä. Kauden päätteeksi Cavaliers voitti 50 ottelua, mikä ansaitsi neljännen sijan itäisessä konferenssissa. James pelasi runkosarjassa 27.5 pisteen, 8.6 levypallon, 9.2 syötön, ja 4.2 menetyksen keskiarvoilla.
Pudotuspeleissä ensimmäisellä kierroksella Cavaliers oli Indiana Pacersia vastaan 4 ottelun jälkeen tilanteessa 2-2. Cavalies voitti viidennen ottelun Jamesin tehdessä 44 pistettä, 10 levypalloa sekä 8 syöttöä ja meni sarjassa 3-2 johtoasemaan. Kuudennessa pelissä Pacersin Victor Oladipon 28 pistettä 13 levypalloa ja 10 syöttöä pakotti sarjan ratkaisevaan seitsemänteen peliin. Seitsemännessä pelissä Jamesin 45 pistettä vei Cavaliersin voittoon sarjassa ja toiselle kierrokselle, missä vastaan tuli Toronto Raptors. Cavaliers voitti ottelusarjan 4-0. Kahden ensimmäisen kierroksen aikana James heitti voittoheitot Pacersia ja Raptorsia vastaan minkä jälkeen lempinimi "lebronto" sai alkunsa. Konferenssifinaalissa vastaan asettui Boston Celtics ja 5 ensimmäisen ottelun jälkeen se johti sarjaa 3-2. Jamesin 46 ja 35 pistettä peleissä 6 ja 7 ansaitsi Cavaliersille neljännen perättäisen paikan NBA:n finaaleihin, jossa vastaan tuli myös neljättä perättäistä kertaa finaaleissa pelaava Golden State Warriors. Ensimmäisessä finaalisarjan ottelussa James teki pudotuspeliuransa parhaan 51 pistettä. Tästä huolimatta Cavaliers hävisi ottelun jatkoajalla lukemin 124–114. Tappio-ottelun jälkeen James iski pukuhuoneessa kätensä seinään samalla vahingoittaen sitä, omien sanojensa mukaan tämä vaikutti sarjan loppuihin otteluihin. Cavaliers hävisi ottelusarjan lukemin 4-0, Jamesin tehdessä neljässä ottelussa keskimäärin 34 pistettä, 8,5 levypalloa ja 10 syöttöä ottelua kohden.